Søkt verður eftir dagstovnaleiðara til Dagstovnin á Velbastað, at byrja 1. februar 2022 ella eftir nærri avtalu. Dagstovnurin á Velbastað fevnir um vøggustovu-, barnagarðs-, frítíðarskúla og ungdóms virksemi. Á dagstovninum eru áleið 50 vøggustovu-, barnagarðs-, frítíðarskúlabørn og áleið 14 starvsfólk. Vit ímynda okkum ein leiðara, ið hevur hugsjónir í mun til námsfrøði og leiðslu, sum vil virka fyri einum høgum fakligum støði, har námsfrøðiliga tænastan er í miðdeplinum. Ein leiðara, ið tekur ábyrgd og ynskir støðuga menning í egnum starvi, fyri starvsfólkini og av tí námsfrøðiligu tænastuni. Leiðarastarvið er tí ein samantvinnan av sjálvstøðugleika og samarbeiði, har tú bæði fært avbjóðingar- og menningarmøguleikar.